14.3.2022
EL
Επίσημη Εφημερίδα της Ευρωπαϊκής Ένωσης
L 85/7
(6)
Στις γνώμες που εξέδωσε στις 27 Ιανουαρίου 2015 (4) η Αρχή κατέληξε στο συμπέρασμα ότι, υπό τις προτεινόμενες συνθήκες χρήσης, το κιτρικό οξύ που παράγεται από Aspergillus niger DSM 25794 ή CGMCC 4513/CGMCC 5751 ή CICC 40347/CGMCC 5343 δεν έχει δυσμενείς επιδράσεις στην υγεία των ζώων, στην ασφάλεια των καταναλωτών ή στο περιβάλλον.
Κατέληξε επίσης στο συμπέρασμα ότι η πρόσθετη ύλη ενδέχεται να έχει επικίνδυνες επιπτώσεις για το δέρμα, τους βλεννογόνους και τα μάτια και ότι η έκθεση μέσω της εισπνοής συνιστά κίνδυνο.
Συνεπώς, η Επιτροπή θεωρεί ότι θα πρέπει να ληφθούν κατάλληλα μέτρα προστασίας για την πρόληψη δυσμενών επιδράσεων στην υγεία του ανθρώπου, ιδίως όσον αφορά τους χρήστες της πρόσθετης ύλης.
Η Αρχή κατέληξε επίσης στο συμπέρασμα ότι η ουσία ενδέχεται να έχει τη δυνατότητα να δρα ως ρυθμιστής οξύτητας στις ζωοτροφές.
Ωστόσο, η αποτελεσματικότητα της εν λόγω πρόσθετης ύλης ως συντηρητικού, μολονότι είναι επαρκώς αναγνωρισμένη για τα τρόφιμα, δεν έχει αποδειχθεί επαρκώς λόγω της έλλειψης στατιστικής ανάλυσης στη μελέτη σχεδιασμού.
(7)
Παρά τις αδυναμίες όσον αφορά τη στατιστική απόδειξη που παρέχουν οι μελέτες, η άδεια που έχει ήδη χορηγηθεί στο κιτρικό οξύ για χρήση στα τρόφιμα με την ίδια λειτουργία θεωρήθηκε επαρκής ένδειξη της αποτελεσματικότητας της ουσίας ως συντηρητικού, σύμφωνα με τους όρους του κανονισμού (ΕΚ) αριθ.
429/2008 της Επιτροπής (5)
(8)
Στις γνώμες που εξέδωσε την 1η Ιουλίου 2014 (6) και στις 8 Σεπτεμβρίου 2015 (7), η Αρχή κατέληξε στο συμπέρασμα ότι, υπό τις προτεινόμενες συνθήκες χρήσης, το σορβικό οξύ και το σορβικό κάλιο δεν έχουν δυσμενείς επιδράσεις στην υγεία των ζώων, στην ασφάλεια των καταναλωτών ή στο περιβάλλον.
Κατέληξε επίσης στο συμπέρασμα ότι οι εν λόγω πρόσθετες ύλες είναι ερεθιστικές για το δέρμα, τα μάτια και την αναπνευστική οδό.
Συνεπώς, η Επιτροπή θεωρεί ότι θα πρέπει να ληφθούν κατάλληλα μέτρα προστασίας για την πρόληψη δυσμενών επιδράσεων στην υγεία του ανθρώπου, ιδίως όσον αφορά τους χρήστες των πρόσθετων υλών.
Η Αρχή κατέληξε επίσης στο συμπέρασμα ότι το σορβικό οξύ και το σορβικό κάλιο έχουν εγκριθεί ως πρόσθετες ύλες τροφίμων στην Ένωση για χρήση ως συντηρητικά.
Είναι εύλογο να αναμένεται ότι το αποτέλεσμα που έχουν στα τρόφιμα θα παρατηρείται και στις ζωοτροφές όταν χρησιμοποιούνται σε συγκρίσιμες συγκεντρώσεις και υπό παρόμοιες συνθήκες.
(9)
Στις γνώμες που εξέδωσε την 1η Φεβρουαρίου 2012 (8) και στις 6 Μαΐου 2021 (9), η Αρχή κατέληξε στο συμπέρασμα ότι, υπό τις προτεινόμενες συνθήκες χρήσης, το οξικό οξύ, το διοξικό νάτριο και το οξικό ασβέστιο δεν έχουν δυσμενείς επιδράσεις στην υγεία των ζώων, στην ασφάλεια των καταναλωτών ή στο περιβάλλον.
Κατέληξε επίσης στο συμπέρασμα ότι το αραιό οξύ θεωρείται ουσία ερεθιστική, ενώ σε υψηλότερες συγκεντρώσεις είναι διαβρωτική και ενέχει ιδιαίτερο κίνδυνο για τα μάτια.
Συνεπώς, η Επιτροπή θεωρεί ότι θα πρέπει να ληφθούν κατάλληλα μέτρα προστασίας για την πρόληψη δυσμενών επιδράσεων στην υγεία του ανθρώπου, ιδίως όσον αφορά τους χρήστες της πρόσθετης ύλης.
Η Αρχή κατέληξε επίσης στο συμπέρασμα ότι το οξικό οξύ, το διοξικό νάτριο και το οξικό ασβέστιο έχουν εγκριθεί ως πρόσθετες ύλες τροφίμων στην Ένωση για χρήση ως συντηρητικά.
Είναι εύλογο να αναμένεται ότι το αποτέλεσμα που έχουν στα τρόφιμα θα παρατηρείται και στις ζωοτροφές όταν χρησιμοποιούνται σε συγκρίσιμες συγκεντρώσεις και υπό παρόμοιες συνθήκες.
(10)
Στη γνώμη που εξέδωσε στις 16 Νοεμβρίου 2011 (10), η Αρχή κατέληξε στο συμπέρασμα ότι, υπό τις προτεινόμενες συνθήκες χρήσης, το προπιονικό οξύ, το προπιονικό νάτριο, το προπιονικό ασβέστιο και το προπιονικό αμμώνιο δεν έχουν δυσμενείς επιδράσεις στην υγεία των ζώων, στην ασφάλεια των καταναλωτών ή στο περιβάλλον.
Κατέληξε επίσης στο συμπέρασμα ότι το προπιονικό οξύ, το προπιονικό νάτριο, το προπιονικό ασβέστιο και το προπιονικό αμμώνιο είναι ουσίες διαβρωτικές για το δέρμα, τους βλεννογόνους και τα μάτια.
Συνεπώς, η Επιτροπή θεωρεί ότι θα πρέπει να ληφθούν κατάλληλα μέτρα προστασίας για την πρόληψη δυσμενών επιδράσεων στην υγεία του ανθρώπου, ιδίως όσον αφορά τους χρήστες των πρόσθετων υλών.
Η Αρχή κατέληξε επίσης στο συμπέρασμα ότι το προπιονικό οξύ, το προπιονικό νάτριο, το προπιονικό ασβέστιο και το προπιονικό αμμώνιο έχουν τη δυνατότητα να δρουν ως συντηρητικά ζωοτροφών.
(4) EFSA Journal 2015·13(2):4009 και EFSA Journal 2015·13(2):4010.
(5) Κανονισμός (ΕΚ) αριθ.
429/2008 της Επιτροπής, της 25ης Απριλίου 2008, σχετικά με τους λεπτομερείς κανόνες εφαρμογής του κανονισμού (ΕΚ) αριθ.
1831/2003 του Ευρωπαϊκού Κοινοβουλίου και του Συμβουλίου όσον αφορά την προετοιμασία και υποβολή αιτήσεων και την αξιολόγηση και χορήγηση αδειών για πρόσθετες ύλες ζωοτροφών (ΕΕ L 133 της 22.5.2008, σ. 57).
(6) EFSA Journal 2014·12(7):3792 (7) EFSA Journal 2015·13(9):4239.
(8) EFSA Journal 2012·10(2):2571.
(9) EFSA Journal 2021·19(5):6615.
(10) EFSA Journal 2011·9(12):2446.